Mali

Ti Mali (), opisial a ti Republika ti Mali (), ket ti maysa a napalikmutan iti daga a pagilian idiay Laud nga Aprika. Ti Mali ket ti maikawalo a kadakeklan a pagilian idiay Aprika, nga addaan iti kalawa iti sumurok a . Ti populasion ti Mali ket 14.5 a riwriw. Ti kapitoliona ket ti Bamako. Ti Mali ket buklen dagiti walo a rehion ken dagiti pagbeddenganna iti amianan ket nauneg nga umabot iti tengnga ti Desierto ti Sahara, bayat a ti akin-abagatan a parte ti pagilian, nga ayan ti kaaduan dagiti agtataeng, ket mangiladawan kadagiti karayan ti Niger ken Senegal. Dagiti sentro ti ekonomia ti pagilian ket ti agrikultura ken panagkalap. Adda dagiti prominente a masna a rekurso ti Mali ket mairaman ti balitok, ken isu ti maikatlo a kadakkelan nga agpatpataud iti balitok iti kontinente ti Aprika,Mali gold reserves rise in 2011 alongside price . Naala idi 17 Enero 2013 ken asin. Agarup a kagudua tu populasion ket agbibiagda iti baba ti linia ti kinapanglaw iti lubong iti $1.25 (E.U.) iti maysa nga aldaw.Human Development Indices , Table 3: Human and income poverty, p. 6. Naala idi 1 Hunio 2009 Kaaduan ti populasionna ket (90%) dagiti Muslim."Chapter 1: Religious Affiliation". The World's Muslims: Unity and Diversity. Pew Research Center's Religion & Public Life Project. 9 Agosto 2012. Naala idi 4 Septiembre 2013.

Ti agdama nga aldaw a Mali ket parte idi dagiti tallo a Laud nga Imperio ti Aprika a tinengngel babaen ti trans-Sahara a panagtagilako: ti Imperio a Ghana, ti Imperio a Mali (ti nakainaganan ti Mali), ken ti Imperio a Songhai. Idi las-ud ti nabalitokan a panawenna, adda idi ti rumangrang-ay a matematika, astronomia, literatura, ken arte.Topics. MuslimHeritage.com (5 Hunioe 2003). Naala idi 8 Oktubre 2012.Sankore University. Muslimmuseum.org. Naala idi 8 Oktubre 2012. Iti kalatakanna idi 1300, ti Imperio a Mali ket sinakopna iti kalawa iti kadakkel ti agdama nga aldaw a Pransia ken gimmay-at iti laud nga aplaya ti Aprika.Mali Empire (ca. 1200- ) | The Black Past: Remembered and Reclaimed. The Black Past. Naala idi 8 Oktubre2012. Idi naladaw a maika-19 a siglo, idi las-ud ti Karapkap para iti Aprika, innla ti Pransia ti Mali, ken inaramidna akas parte ti Pranses a Sudan. Ti Pranses a Sudan (ammo idi a kas ti Sudanes a Republika) ket kimmaddua iti Senegal idi 1959, ken nakagun-od iti wayawaya idi 1960 a kas ti Pederasion ti Mali. Kalpasan ti nabiit, kalpasan ti ipapanaw ti Senegal manipud iti pederasion, bukod nga inrangarang ti Sudanes a Republika a kas ti nawaya a Republika ti Mali. Kalpasan ti napaut a paset ti panawen iti turay ti maysa a partido, ti kudeta idi 1991 ket isu ti nakaiturongan ti pannakaisurat ti baro a batay-linteg ken ti pannakaipatakder ti Mali a kas demoratiko, ken kas adu a partido nga estado.

Idi Enero 2012, napasamak ti maysa a siiigam a suppiat idiay akin-amianan a Mali, a dagiti rebelde a Tuareg ket nangalada iti panagtengngel idi Abril ken inrangrangda ti ipapanaw iti baro nga estado ti Azawad.Lydia Polgreen and Alan Cowell, "Mali Rebels Proclaim Independent State in North", The New York Times (6 Abril 2012) Ti suppiat ket pinarikutan ti maysa a kudeta ti militar a napasamak idi MarsoUN Security council condemns Mali coup. Telegraph (23 Marso 2012). Naala idi 24 Marso 2013. ken kalpasanna ti panalalaban dagiti rebelde ti Tuareg ken Islamista. Iti panagsungbat kadagiti panagal iti teritoria babaen dagiti Islamista, inrugi ti militar ti Pransia ti Opération Serval idi Enero 2013. Kalpasan ti maysa a bulan, dagiti puersa ti Mali ken Pransia ket naalada manen ti kaaduan ti amianan.

 Dagiti nagibasaran 

 Bibliograpia 
   A student-translated English version  is also available.

  This article incorporates text from this source, which is in the public domain.



 Dagiti akinruar a silpo 

Mali manipud iti UCB Libraries GovPubs

Bariweswes ti Mali manipud iti BBC News


Kategoria:Dagiti pagilian idiay Aprika
Kategoria:Dagiti pagilian ti Laud nga Aprika
Kategoria:Dagiti dati a kolonia ti Pransia
Kategoria:Dagiti pagilian ken teritorio nga agsasao ti Pranses
Kategoria:Dagiti naserraan ti daga a pagilian
Kategoria:Dagiti kabassitan a naparang-ay a pagilian
Kategoria:Dagiti estado a kameng ti La Francophonie
Kategoria:Dagiti estado a kameng ti Kappon ti Aprika
Kategoria:Dagiti estado a kameng ti Organisasion ti Islamiko a Pagtitinnulongan
Kategoria:Dagiti republika
Kategoria:Dagiti estado ken teritorio a nabangon idi 1960
Kategoria:Dagiti estado a kameng ti Nagkaykaysa a Pagpagilian